Държавен вестник, бр. 10, 2021 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  10
Раздел IV
Стабилизиране на реперите
Чл. 42. (1) При стабилизиране на нови ВНР 
или на репери в слаби/несвързани почви се 
използва репер от тип „дълбочинен“ съгласно 
приложение № 6.
(2) Стабилизирането на дълбочинния репер 
се извършва по начина, описан в приложение 
№ 8.
(3) За осигуряване на условия за безпре-
пятствено ползване на ВНР в рамките на 
сервитутната му зона се оформя канавка и 
се поставя ограда от метална конструкция с 
обозначителна табела, която го идентифицира 
в местността. В случаите, когато ВНР е изгра-
ден в дворове на училища, църкви, кметства 
и др., канавка не се изгражда.
(4) Ако е разрушен показалецът на същест-
вуващ ВНР I и II, той се възстановява. При 
наличие в близост на подходяща сграда като 
показалец се използва стенен болт.
Чл. 43. (1) На скали и съоръжения се по-
ставят репери от тип „гъбовиден болт“.
(2) При нивелачни репери в скала около 
мястото, където ще се поставя болтът, се 
изглажда повърхност (хоризонтална или вер-
тикална) с размери 20х20 cm.
(3) На терен се поставят репери от тип 
„гъбовиден болт“, стабилизиран в бетонов 
блок.
(4) В сгради се поставят репери от тип 
„стенен болт“.
(5) Нивелачните репери от тип „гъбовиден 
болт“ и „стенен болт“ се стабилизират по 
начина, описан в приложение № 8.
Чл. 44. Нивелирането на репери, стабили-
зирани върху постройки и съоръжения, може 
да започне най-рано 2 дни след стабилизира-
нето им, а за тези на терен и за ВНР – 10 дни.
Раздел V
Репериране. Реперен карнет
Чл. 45. За всеки нивелачен репер се създава 
реперен карнет, който съдържа топографско 
описание и схема на реперирането, които 
впоследствие се използват за попълването на 
картоните на реперите съгласно приложение 
№ 9.
Чл. 46. Топографското описание в сбит 
и последователен начин представя текстова 
информация, необходима за бързо откриване 
на местността, еднозначното локализиране 
и идентифициране на реперите. То включва:
1. номер и вид на репера;
2. местоположение на репера и подход 
към него;
3. координати в приетата за страната ко-
ординатна система;
4. описание на имота, сградата или съоръ-
жението и точното местоположение, където 
той е стабилизиран (вкл. идентифициране с 
административен адрес и идентификатор на 
имота);
5. собственост на недвижимия имот;
6. година на построяването на репера;
7. за репери извън населени места се от-
белязва наименованието на пътя, местопо-
ложението на репера спрямо пътя, местност 
и землище, най-удобният достъп до репера.
Чл. 47. (1) Реперирането на нивелачните 
репери, разположени на сгради и съоръжения, 
се извършва чрез измерване на хоризонтал-
ното разстояние от репера до краищата на 
фасадата на сградата или съоръжението и 
височината над терена или горния ръб на 
съоръжението за указване на положението 
му върху сградата/съоръжението.
(2) Реперирането на репери на бетонови 
блокове, гранитни камъни или скали се из-
вършва чрез измерване на хоризонталното 
разстояние до най-малко 3 устойчиви близки 
предмета (обекта) на местността, отдалечени 
до 20 m и по изключение – до 40 m.
(3) Съществуващите репери се реперират 
отново, като в карнета се вписва новият номер, 
формиран съгласно чл. 39, ал. 5.
(4) Разстоянията се измерват с точност до 
сантиметър.
(5) При реперирането се съставя схема, 
която съдържа: посока север, номер и вид на 
нивелачния репер, разположението на окол-
ните местни предмети, особено на тези, към 
които е извършено реперирането. По-малките 
такива (чешми, паметници, беседки, дървета, 
стълбове и др.) се изобразяват с условни знаци 
с пояснителни надписи като вид на дърво, вид 
на стълб и др. За нивелачни репери, поста-
вени в цокли на сгради и съоръжения, под 
схемата се прави допълнително изображение 
на сградата или съоръжението, като се озна-
чават разстоянията от нивелачния болт до 
краищата на фасадата и височина над терена 
или горния ръб на съоръжението.
Чл. 48. (1) Всички нивелачни репери, вклю-
чително и ВНР, се фотографират съгласно 
приложение № 10.
(2) Фотографирането се извършва в два 
плана: общ (поне две снимки) и близък. 
Снимките в общ план трябва да позволяват 
лесна ориентация и откриване на репера на 
място. За съществуващите репери фотогра-
фирането в близък план се извършва след 
почистването на репера (ако е необходимо), 
но преди маркирането му с боя или спрей.
(3) Фотографските снимки се предават 
в цифров вид, записани на носител за ед-
нократен запис в JPG формат с минимална 
разделителна способност 300 dpi, цветно изо-
бражение. Структурата на името на файла на 
фотографирания нивелачен репер за I клас се